**OBRAZLOŽENJE FINANCIJSKOG PLANA CENTRA ZA RESTRUKTURIRANJE I PRODAJU ZA 2026. GODINU I PROJEKCIJA PLANA ZA 2027. I 2028. GODINU**

**UVOD**

Centar za restrukturiranje i prodaju (u daljnjem tekstu: Centar) je pravna osoba s javnim ovlastima, osnovan Zakonom o upravljanju i raspolaganju imovinom u vlasništvu Republike Hrvatske ("Narodne novine", broj 94/13, 18/16 i 89/17 - Odluka Ustavnog suda Republike Hrvatske), koji je nastavio s radom sukladno odredbama Zakona o upravljanju državnom imovinom ("Narodne novine", broj 52/18 i 155/23), a od 1. listopada 2025. godine nastavlja s radom sukladno Zakonu o Centru za restrukturiranje i prodaju ("Narodne novine", broj 102/25, u daljnjem tekstu: Zakon)

Sukladno članku 15. Zakona Centar se financira:

* iz primitaka od prodaje dionica i poslovnih udjela u trgovačkim društvima koja se smatraju ostalim trgovačkim društvima prema zakonu koji uređuje pravne osobe u vlasništvu Republike Hrvatske (u daljnjem tekstu: ostala trgovačka društva) čiji je imatelj Republika Hrvatska,
* iz prihoda od isplate dividende ili udjela u dobiti ostalih trgovačkih društava čijih dionica odnosno poslovnih udjela je imatelj Republika Hrvatska i
* iz drugih izvora.

U državnom proračunu Republike Hrvatske mogu se osigurati dodatna sredstva za potrebe poslovanja Centra sukladno fiskalnim mogućnostima.

Uzimajući u obzir da je djelokrug rada Centra određen Zakonom, Centar ne može pouzdano planirati buduće prihode i primitke odnosno rashode i izdatke iz slijedećih razloga:

* na strani prihoda i primitaka ne može se utjecati na ishod postupaka prodaje dionica i poslovnih udjela trgovačkih društava iz državnog portfelja kojima upravlja Centar sukladno odredbama Zakona s obzirom na interes potencijalnih investitora za kupnju dionica i poslovnih udjela trgovačkih društava kojima upravlja Centar, jer sama realizacija prodaje ne ovisi o Centru već o financijsko-ekonomskom položaju i atraktivnosti samog društva koje se prodaje, o trenutnoj ponudi i potražnji na tržištu, veličini portfelja koji se prodaje, stvarnom interesu potencijalnih investitora te drugim objektivnim razlozima na koje Centar nema utjecaja, a što je u direktnoj vezi s potencijalnim budućim prihodima i primicima i
* na strani rashoda i izdataka nije moguće sa sigurnošću predvidjeti niti utjecati na ishod i dužinu trajanja pokrenutih sudskih sporova do njihove pravomoćnosti kao i drugih postupaka do njihovog okončanja, a što je u direktnoj vezi s potencijalnim budućim rashodima i izdacima.

**PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIHODI POSLOVANJA | 13.445.196 | 11.576.936 | 8.854.000 | 7.738.000 | 7.132.000 | 76,5 |
| PRIHODI OD PRODAJE NEFINANCIJSKE IMOVINE | 39.890 | 180.000 | 40.000 | 35.000 | 45.000 | 22,2 |
| **UKUPNI PRIHODI** | **13.485.087** | **11.756.936** | **8.894.000** | **7.773.000** | **7.177.000** | **75,6** |

**PRIHODI POSLOVANJA**

Planirani prihodi poslovanja za 2026. godinu iznose 8.854.000 eura i odnose se na slijedeće planirane prihode:

* **Prihodi od imovine** u iznosu od 8.430.000 eura odnose se na prihode od financijske imovine u iznosu od 8.300.000 eura (prihodi od kamata na oročena sredstva i depozite po viđenju, prihodi od zateznih kamata, prihode od dividendi, te ostale prihode od financijske imovine), na prihode od nefinancijske imovine u iznosu od 60.000 eura (prihodi od zakupa poslovnih prostora i najma stanova u vlasništvu Republike Hrvatske, a koji su bili na upravljanju u pravnim prednicima Centra) te na prihode od kamata na dane zajmove u iznosu od 70.000 eura (prihodi od kamata po ranije danim zajmovima te sklopljenim predstečajnim nagodbama i stečajnim postupcima),
* **Prihodi od upravnih i administrativnih pristojbi, pristojbi po posebnim propisima i naknada** u iznosu od 4.000 eura,
* **Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** u iznosu od 20.000 eura odnose se na planirane prihode od izdanih ponudbenih dokumentacija za prodaju dionica i poslovnih udjela društava, na planirane prihode od izdanih iskaza nekretnina i sl. i
* **Kazne, upravne mjere i ostali prihodi** u iznosu od 400.000 eura odnose se na planirane prihode po sudskim nagodbama, planirane prihode od nadoknade parničnih troškova te planirane prihode od prefakturiranih režijskih troškova sukladno Sporazumu o raspodjeli i načinu plaćanja troškova nekretnine u Zagrebu, Ivana Lučića 6-8 od 25.07.2017. godine.

Planirani prihodi poslovanja za 2026. godinu u odnosu na planirane prihode poslovanja za 2025. godinu manji su za iznos od 2.722.936 eura, tj. za 23,52%, u najvećoj mjeri iz razloga što se za 2026. godinu planiraju manji prihodi od dividendi te Centar više nema prihoda od naknade za upravljanje i raspolaganje dionicama i udjelima kojima upravlja iz razloga što je stupanjem na snagu Zakona van snage stavljena Odluka o visini naknade za upravljanje i raspolaganje dionicama i udjelima kojima upravlja Centar za restrukturiranje i prodaju ("Narodne novine" broj 39/2019).

**PRIHODI OD PRODAJE NEFINANCIJSKE IMOVINE**

Planirani prihodi od prodaje nefinancijske imovine za 2026. godinu iznose 40.000 eura i odnose se na sljedeće planirane prihode:

* **Prihodi od prodaje neproizvedene dugotrajne imovine** u iznosu od 20.000 eura odnose se na prihode od prodaje zemljišta u vlasništvu Centra i
* **Prihodi od prodaje proizvedene dugotrajne imovine** u iznosu od 20.000 eura odnose se na prihode od prodanih stambenih i poslovnih objekata.

Planirani prihodi od prodaje nefinancijske imovine za 2026. godinu u odnosu na planirane prihode od prodaje nefinancijske imovine za 2025. godinu manji su za iznos od 140.000 eura tj. za 77,78% iz razloga što se u 2026. godini očekuje manja realizacija prodaje zemljišta u vlasništvu Centra.

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| RASHODI POSLOVANJA | 6.408.762 | 7.949.000 | 8.079.400 | 7.054.400 | 6.829.400 | 101,6 |
| RASHODI ZA NABAVU NEFINANCIJSKE IMOVINE | 29.909 | 225.000 | 161.000 | 161.000 | 206.000 | 71,6 |
| **UKUPNI RASHODI** | **6.438.672** | **8.174.000** | **8.240.400** | **7.215.400** | **7.035.400** | **100,8** |

**RASHODI POSLOVANJA**

Planirani rashodi poslovanja za 2026. godinu iznose 8.079.400 eura i odnose se na slijedeće planirane rashode:

* **Rashodi za zaposlene** u iznosu od 2.880.000 eura odnose se na planirani iznos bruto plaća i doprinosa te na isplate jubilarnih nagrada, pomoći i slično,
* **Materijalni rashodi** u iznosu 3.472.400 eura odnose se na planirane rashode za usluge, naknade troškova zaposlenima, rashode za materijal i energiju, naknade troškova osobama izvan radnog odnosa i ostale nespomenute rashode poslovanja. Navedeni rashodi u najvećoj mjeri odnose se na troškove sudskih postupaka koji su planirani u iznosu od 1.800.000 eura,
* **Financijski rashodi** u iznosu od 1.725.000 eura u najvećoj mjeri odnose se na očekivane zatezne kamate po sudskim sporovima te na bankarske usluge i usluge platnog prometa i
* **Rashodi za donacije, kazne, naknade šteta i kapitalne pomoći** u iznosu 2.000 eura.

Planirani rashodi poslovanja za 2026. godinu u odnosu na planirane rashode poslovanja za 2025. godinu veći su za iznos od 130.400 eura, tj. za 1,64% u najvećoj mjeri iz razloga što se u 2026. godini očekuju veći rashodi za zatezne kamate iz dugotrajnih sudskih postupaka.

**RASHODI ZA NABAVU NEFINANCIJSKE IMOVINE**

Planirani rashodi za nabavu nefinancijske imovine za 2026. godinu iznose 161.000 eura i odnose se na sljedeće planirane rashode za nabavu nefinancijske imovine:

* **Rashodi za nabavu neproizvedene dugotrajne imovine** u iznosu od 30.000 eura odnose se na nabavu licenci za računalne programe i
* **Rashodi za nabavu proizvedene dugotrajne imovine** u iznosu od 131.000 eura odnose se na postrojenja i opremu u iznosu od 101.000 eura (računala, uredska oprema i namještaj, komunikacijska oprema, oprema za održavanje i zaštitu, oprema za ostale namjene) te na nematerijalnu proizvedenu imovinu u iznosu od 30.000 eura (ulaganja u računalne programe).

Planirani rashodi za nabavu nefinancijske imovine za 2026. godinu u odnosu na planirane rashode za nabavu nefinancijske imovine za 2025. godinu manji su za iznos od 64.000 eura, tj. za 28,44% iz razloga što se u 2026. godini očekuju manja ulaganja u računalne programe te se ne planira nabava prijevoznog sredstva u cestovnom prometu.

**UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| UKUPNI PRIHODI | 13.485.087 | 11.756.936 | 8.894.000 | 7.773.000 | 7.177.000 | 75,6 |
| UKUPNI RASHODI | 6.438.672 | 8.174.000 | 8.240.400 | 7.215.400 | 7.035.400 | 100,8 |
| **RAZLIKA - VIŠAK/MANJAK** | **7.046.415** | **3.582.936** | **653.600** | **557.600** | **141.600** | **18,2** |

**RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIMICI OD FINANCIJSKE IMOVINE I ZADUŽIVANJA | 3.252.759 | 7.950.000 | 7.600.000 | 5.680.000 | 5.680.000 | 95,6 |
| IZDACI ZA FINANCIJSKU IMOVINU I OTPLATE ZAJMOVA | 5.000.000 | 1.000.000 | 0 | 0 | 0 |  |
| **RAZLIKA PRIMITAKA I IZDATAKA** | **-1.747.241** | **6.950.000** | **7.600.000** | **5.680.000** | **5.680.000** | **109,4** |
| PRIJENOS SREDSTAVA IZ PRETHODNE GODINE | 35.684.625 | 40.983.799 | 51.516.735 | 59.770.335 | 66.007.935 | 125,7 |
| PRIJENOS SREDSTAVA U SLJEDEĆU GODINU | -40.983.799 | -51.516.735 | -59.770.335 | -66.007.935 | -71.829.535 | 116,0 |
| **NETO FINANCIRANJE** | **-7.046.415** | **-3.582.936** | **-653.600** | **-557.600** | **-141.600** | **18,2** |

**PRIMICI OD FINANCIJSKE IMOVINE I ZADUŽIVANJA**

Planirani primici od financijske imovine i zaduživanja za 2026. godinu iznose 7.600.000 eura i odnose na slijedeće planirane primitke:

* **Primljeni povrati glavnica danih zajmova** u iznosu od 1.200.000 eura odnose se na planirane primitke po ranije danim zajmovima, sklopljenim predstečajnim nagodbama i stečajnim postupcima i
* **Primici od prodaje financijskih instrumenata - dionica i udjela u glavnici** u iznosu od 6.400.000 eura odnose se na primitke od prodaje dionica i poslovnih udjela u ostalim trgovačkim društvima te na primitke od prodaje dionica i poslovnih udjela u glavnici po ugovorima sklopljenim s „malim dioničarima“.

Planirani primici od financijske imovine i zaduživanja za 2026. godinu u odnosu na planirane primitke od financijske imovine i zaduživanja za 2025. godinu manji su za iznos od 350.000 eura, tj. za 4,4% iz razloga što se u 2026. godini očekuju manji primici od povrata zajmova danih trgovačkim društvima u javnom sektoru.

**IZDACI ZA FINANCIJSKU IMOVINU I OTPLATE ZAJMOVA**

Centar za razdoblje 2026. - 2028. godine ne planira izdatke za financijsku imovinu i otplate zajmova.

**PRIJENOS SREDSTAVA IZ PRETHODNE / U SLJEDEĆU GODINU**

Centar je u 2025. godinu prenio višak sredstava u iznosu od 40.983.799 eura te se očekuje povećanje prijenosa navedenih sredstava iz 2025. u 2026. godinu za iznos od 10.532.936 eura tj. za 25,70%.

Centar planira povećanje prijenosa sredstava iz 2026. u 2027. godinu za iznos od 8.253.600 eura, te povećanje prijenosa sredstava iz 2027. u 2028. godinu za iznos od 6.237.600 eura. Planirani prijenos sredstava koristit će se za podmirenje tekućih obveza Centra.

**UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2024.** | **Stanje obveza na dan 30.06.2025.** |
| UKUPNE OBVEZE | 170.201.345 | 180.273.505 |
| DOSPJELE OBVEZE | 169.654.362 | 169.654.697 |

Stanje ukupnih obveza Centra na dan 31. prosinca2024. godine iznosilo je 170.201.345,32 eura te su iste neznatno manje u odnosu na stanje obveza Centra na dan 1. siječnja 2024. godine kada su obveze iznosile 171.763.289,24 eura. Ovo smanjenje prvenstveno je bilo rezultat manjih obveza Centra prema državnom proračunu Republike Hrvatske s osnova realizirane prodaje dionica i poslovnih udjela te dividende trgovačkih društava iz portfelja Republike Hrvatske (obveze koje se u tekućem mjesecu plaćaju za prethodni mjesec s osnova prodanih dionica i poslovnih udjela i naplaćene dividende) kao i podmirenja dijela duga prema Ministarstvu prostornog uređenja, graditeljstva i državne imovine s osnova prijenosa potraživanja DAB-a (danas Hrvatska agencija za osiguranje depozita - HAOD) u iznosu 231.768,22 eura.

Na dan 31. prosinca 2024. godine Centar ima nepodmirene dospjele obveze u ukupnom iznosu od 169.654.362,43 eura, a koje obveze se odnose na:

* obveze prema HZMO-u s osnova potraživanja iz razdoblja od 1994. do 2000. godine u ukupnom iznosu od 143.789.979,56 eura
* obveze prema Ministarstvu financija s osnova otkupa potraživanja od Hrvatske poštanske banke d.d., Zagreb, iz razdoblja od 2001. do 2004. godine u iznosu od 25.224.502,37 eura
* obveze prema Ministarstvu prostornoga uređenja, graditeljstva i državne imovine s osnova prijenosa potraživanja DAB-a (danas Hrvatska agencija za osiguranje depozita - HAOD) od Centra u iznosu od 639.880,50 eura.

Stanje ukupnih obveza Centra na dan 30. lipnja 2025. godine iznosilo je 180.273.505,25 eura te su iste veće u odnosu na stanje obveza Centra na dan 01.01.2025. godine kada su obveze iznosile 170.201.345,32 eura. Ovo povećanje prvenstveno je rezultat obveze Centra za uplatu viška prihoda nad rashodima za 2024. godinu u iznosu 7.266.611,94 eura u državni proračun kao i obveze Centra prema državnom proračunu za primitke od prodaje dionica i poslovnih udjela iz portfelja Republike Hrvatske te prihode od dividendi zaprimljenih od društava iz portfelja Republike Hrvatske.

Na dan 30. lipnja 2025. godine Centar ima nepodmirene dospjele obveze u ukupnom iznosu od 169.654.697,43 eura, a koje obveze se odnose na:

* obveze prema HZMO-u s osnova potraživanja iz razdoblja od 1994. do 2000. godine u ukupnom iznosu od 143.789.979,56 eura
* obveze prema Ministarstvu financija s osnova otkupa potraživanja od Hrvatske poštanske banke d.d., Zagreb, iz razdoblja od 2001. do 2004. godine u iznosu od 25.224.502,37 eura
* obveze prema Ministarstvu prostornoga uređenja, graditeljstva i državne imovine s osnova prijenosa potraživanja DAB-a (danas Hrvatska agencija za osiguranje depozita - HAOD) od Centra u iznosu od 639.880,50 eura
* obveze za materijalne rashode u iznosu od 335,00 eura.

**POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 005 CENTAR ZA RESTRUKTURIRANJE I PRODAJU | 11.438.672 | 9.174.000 | 8.240.400 | 7.215.400 | 7.035.400 | 89,8 |

**5000 ADMINISTRATIVNO UPRAVLJANJE I OPREMANJE**

Centar je za razdoblje 2026. - 2028. godine planirao rashode poslovanja i rashode za nabavu nefinancijske imovine te ih rasporedio na aktivnosti i projekte kojima se osigurava realizacija programa Administrativno upravljanje i Opremanje, sve u slijedećim iznosima:

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 5000 | 6.438.672 | 8.174.000 | 8.240.400 | 7.215.400 | 7.035.400 | 100,8 |

**Cilj:** Cilj programa je ojačati učinkovitost poslovanja Centra kroz optimizaciju portfelja kojim upravlja Centar.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Pokretanje postupaka prodaje dionica / udjela trgovačkih društava kojima upravlja Centar sukladno odredbama Zakona u cilju smanjenja ukupnog broja trgovačkih društava kojima upravlja Centar | Kroz objavu oglasa za prodaju dionica / udjela trgovačkih društava kojima upravlja Centar očekuje se smanjenje ukupnog broja trgovačkih društava kojima upravlja Centar | Broj pokrenutih postupaka prodaje | 45,0 | CERP | 35,0 | 15,0 | 10,0 |

**A500000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A500000 | 6.408.762 | 7.949.000 | 8.079.400 | 7.054.400 | 6.829.400 | 101,6 |

Rashodi za administraciju i upravljanje u 2026. godini planirani su u iznosu od 8.079.400 eura te su veći za iznos od 130.400 eura, tj. za 1,64% u odnosu na planirane rashode za administraciju i upravljanje iz 2025. godine u najvećoj mjeri iz razloga što se u 2026. godini očekuju veći rashodi za zatezne kamate za dugotrajne sudske postupke.

Aktivnost se odnosi na rashode za zaposlene, materijalne rashode, financijske rashode i ostale rashode, sve sa ciljem obavljanja redovne djelatnosti Centra, a od ukupno planiranih sredstava za 2026. godinu:

* 35,65% sredstava planirano je za rashode za zaposlene
* 42,98% sredstava planirano je za materijalne rashode u okviru kojih rashoda se nalaze troškovi dugotrajnih sudskih postupaka
* 21,35 % sredstava planirano je za financijske rashode u okviru kojih rashoda najveći dio se odnosi na zatezne kamate iz dugotrajnih sudskih postupaka
* 0,02% planirano je za rashode za donacije, kazne, naknade šteta i kapitalne pomoći.

Rashodi za administraciju i upravljanje u 2027. i 2028. godini planirani su u istom ili sličnom omjeru (± 15%) kao i za 2026. godinu.

Ova aktivnost financira se iz vlastitih prihoda.

**K500000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K500000 | 29.909 | 225.000 | 161.000 | 161.000 | 206.000 | 71,6 |

Rashodi za opremanje u 2026. godini planirani su u iznosu od 161.000 eura te su manji za iznos od 64.000 eura, tj. za 28,44% u odnosu na planirane rashode za opremanje za 2025. godinu.

Aktivnost se odnosi na rashode za nabavu neproizvedene dugotrajne imovine te na rashode za nabavu proizvedene dugotrajne imovine, sve sa ciljem obavljanja redovne djelatnosti Centra, a od ukupno planiranih sredstava za 2026. godinu:

* 18,63% sredstava planirano je za rashode za nabavu neproizvedene dugotrajne imovine odnosno za obnovu ili kupnju licenci
* 81,37% sredstava planirano je za ulaganja u računalne programe, nabavu računala i računalne opreme, uredske opreme i namještaja, komunikacijske opreme, opreme za održavanje i zaštitu te opreme za ostale namjene.

Rashodi za opremanje u 2027. godinu planirani su u istom omjeru kao i za 2026. godinu, a rashodi za opremanje u 2028. godinu veći su za 27,95% u odnosu na 2026. godinu zbog planirane nabave prijevoznog sredstava u cestovnom prometu.

Ova aktivnost financira se iz vlastitih prihoda.