**OBRAZLOŽENJE FINANCIJSKOG PLANA HŽ PUTNIČKOG PRIJEVOZA ZA 2026. GODINU I PROJEKCIJA PLANA ZA 2027. I 2028. GODINU**

**UVOD**

HŽ Putnički prijevoz d.o.o. je trgovačko društvo u 100 %-tnom vlasništvu Republike Hrvatske koje obavlja usluge željezničkoga putničkog prijevoza kao jedini pružatelj tih usluga u Republici Hrvatskoj.

Djelatnost HŽ Putničkog prijevoza je pružanje usluge javnoga prijevoza putnika u unutarnjem i međunarodnom željezničkom prijevozu. Pod time se podrazumijeva:

-      povezivanje gradskih središta i lokalnih sredina u Republici Hrvatskoj s gradovima u Europi te masovan prijevoz putnika unutar većih gradova i prigradskih područja,

-      povezivanje županijskih/regionalnih središta međusobno i s lokalnim sredinama (manji gradovi i općine) na cijelom području HŽ-ove mreže, formirajući na taj način usluge prilagođene putnicima koji svakodnevno koriste prijevoz vlakom,

-     masovni prijevoz putnika u prigradskim i gradskim područjima većih gradova u Republici Hrvatskoj i lokalnim sredinama gdje postoji mogućnost i potreba za takvim prijevozom, uz prijevozne cijene prihvatljive svim socijalnim strukturama potencijalnih korisnika  prijevoza te maksimalnu povezanost s lokalnim gradskim prijevoznicima iz drugih prometnih grana,

-      sezonsko povezivanje županijskih/regionalnih središta u unutrašnjosti s obalnim turističkim gradovima.

Ministarstvo mora, prometa i infrastrukture Republike Hrvatske povjerilo je HŽ Putničkom prijevozu d.o.o. pružanje usluga javnoga željezničkog putničkog prijevoza kojima se jamči usluga prijevoza putnika za razdoblje od 1. siječnja 2019. do 31. prosinca 2028. godine (Ugovor br. 1/2019/DP-HŽPP o javnim uslugama za usluge od općeg gospodarskog interesa u javnom željezničkom prijevozu u Republici Hrvatskoj, dalje u tekstu: PSO ugovor), osiguravajući transparentnost uz poštivanje društvenih, okolišnih i regionalnih razvojnih čimbenika.

Prijedlog financijskog plana HŽ Putničkog prijevoza za 2026. godinu te projekcije plana za 2027. i 2028. godinu izrađene su sukladno planiranom opsegu prijevozne usluge.

Nadalje, obzirom na kontinuirano izvođenje radova na više relacija na području RH, projektima povoljnijega željezničkog prijevoza potiče se postojeće putnike da nastave koristiti uslugu prijevoza vlakom. Nastavlja se provođenje projekata besplatnog željezničkog prijevoza djece i učenika osnovnih i srednjih škola, redovnih studenata te umirovljenika i osoba starijih od 65 godina. Projekti se provode sa svrhom poticanja i stvaranja navike korištenja javnoga željezničkog prijevoza, koji djelomično predstavljaju i kompenzacije za vrijeme radova na željezničkoj infrastrukturi. Također, nastavlja se  provođenje mjere besplatnog prijevoza za stanovnike pogođene potresom na području Sisačko-moslavačke županije te besplatan prijevoz ukrajinskih državljana na svim relacijama unutar Republike Hrvatske.  Uz to,  planira se mjera osiguranja besplatnog prijevoza za osobe s invaliditetom koje imaju nacionalnu iskaznicu kojom ostvaruju pravo na putovanje željeznicom sukladno čl. 5 Zakona o povlasticama u prometu. S obzirom na velika ulaganja u željezničku infrastrukturu i vozni park, ovim projektima potiče se korištenje i održivost željezničkog prijevoza. Prijevoz vlakom ekološki je najprihvatljiviji način prijevoza, a nastavkom provođenja projekata dodatno će se potaknuti navedene kategorije putnika na učestalije korištenje željezničkog prijevoza.

Uz to, remonti pruga nastavljaju se na većem dijelu mreže HŽ-a te se planiraju radovi na sljedećim dionicama DG Savski Marof – Zagreb GK,  Zagreb GK – Dugo Selo, Dugo Selo – Novska, Novska – Tovarnik DG, Dugo Selo – Križevci – Koprivnica – Botovo, Zagreb GK – Rijeka na dionicama Hrvatski Leskovac – Karlovac – Ogulin, Ogulin – Rijeka, Rijeka – Šapjane DG, Zaprešić – Zabok – Varaždin – Kotoriba – Čakovec – DG,  Zagreb GK – Oštarije – Knin – Split, Velika Gorica – Sisak – Novska na dionicama Greda – Sisak – Sisak Caprag – Sunja – Volinja i Sunja – Novska, Banova Jaruga – Pčelić, Pula – Buzet,  Karlovac – Kamanje DG, Varaždin – Dalj na dionicama Koška – Osijek, Koprivnica – Virovitica, Varaždin – Koprivnica te Križevci – Bjelovar – Kloštar.

Također, temeljem zahtjeva regionalnih i lokalnih uprava radi osiguranja bolje prometne povezanosti u novom voznom redu 2025./2026. planira se 840 vlakova, uključivo 22 studentska noćna vlaka koji su u sklopu pilot-projekta u promet uvedeni 11. listopada 2025. godine. Uz to, uvedeno je oko 20 dodatnih vlakova na relacijama Vinkovci – Vukovar, Volinja – Sisak Caprag, Nova Kapela – Požega – Velika, Split – Kaštel Stari, Koprivnica – Novo Drnje, Strizivojna Vrpolje – Slavonski Šamac, Šibenik – Split i Zagreb - Split. Dakle, broj vlakova povećan je s prosječno 800 vlakova u 2025. na oko 840 vlakova u 2026. te povećanje broja vlak-kilometara s 13,8 milijuna na više od 14 milijuna. Nadalje, u zadnjem kvartalu 2026. planira se povezivanje Zagreba i Splita novim modernim vlakovima.

**PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIHODI POSLOVANJA | 159.440.465 | 196.767.301 | 166.345.679 | 197.315.445 | 166.513.000 | 84,5 |
| PRIHODI OD PRODAJE NEFINANCIJSKE IMOVINE | 68.468 | 162.000 | 20.000 | 20.000 | 20.000 | 12,3 |
| **UKUPNI PRIHODI** | **159.508.933** | **196.929.301** | **166.365.679** | **197.335.445** | **166.533.000** | **84,5** |

Ukupni prihodiu prijedlogu Financijskog plana u 2026. iznose 166.365.679 eura, u 2027. je iznos od 197.335.445 eura te u 2028. iznos od 166.533.000 eura.

U ukupnim prihodima poslovanja najveći udio odnosi se na pomoći iz inozemstva i od subjekata unutar općeg proračuna. Pomoći proračunu iz drugih proračuna i izvanproračunskim korisnicima iznose 132.834.886 eura u 2026., 168.240.445 eura u 2027. i 133.500.000 eura u 2028., u  čemu planirani prihod iz zajma Europske investicijske banke u 2026.  iznosi  9.506.801 euro, u 2027.  je iznos od 53.240.445 eura te u 2028. iznos od 20.000.000 eura.

Iz zajma Europske investicijske banke planira se financiranje 11 elektrodizelskih motornih vlakova za daljinski promet, 4 baterijska vlaka za splitsko i istarsko područje te 4 elektrobaterijska vlaka za relacije Zagreb – Krapina i Zagreb – Bjelovar. Nadalje, planira se financiranje dokumentacije za izgradnju Tehničko-logističkog centra Zagreb uključivo obnovu radionice za održavanje željezničkih vozila u Splitu te izgradnja punionica za baterijske vlakove na lokacijama Lupoglav i Požega (Velika).

Sredstva za financiranje EU projekata i programa sastoje se od tekućih i kapitalnih pomoći na temelju prijenosa sredstava iz EU fondova, tekućih i kapitalnih pomoći iz proračuna (nacionalna komponenta) te direktnih kapitalnih pomoći institucija i tijela EU-a. Planirani iznos pomoći na temelju prijenosa EU sredstava iznosi 6.808.543 eura u 2026.

Ostali planirani prihodi sastoje se od:

-     prihoda od financijske imovine u iznosu od 250.000 eura u 2026. i 355.000 eura u 2027. i 2028. godini

-      prihoda od nefinancijske imovine u iznosu od 3.337.000 eura, 4.534.000 eura u 2027. i 7.342.000 eura u 2028. godini

-      prihoda od prodaje proizvoda i robe te pruženih usluga u iznosu od 23.110.000 eura, 24.186.000 eura u 2027. i 25.316.000 eura u 2028. godini.

Prihodi od prodaje nefinancijske imovine (prihodi od prodaje neaktivnih prijevoznih sredstava) planirani su u iznosu od 20.000 eura u 2025., 2026. i 2027. godini.

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| RASHODI POSLOVANJA | 118.634.607 | 141.030.913 | 134.638.729 | 132.360.897 | 124.012.537 | 95,5 |
| RASHODI ZA NABAVU NEFINANCIJSKE IMOVINE | 36.566.200 | 73.673.557 | 35.552.713 | 68.321.688 | 44.771.564 | 48,3 |
| **UKUPNI RASHODI** | **155.200.807** | **214.704.470** | **170.191.442** | **200.682.585** | **168.784.101** | **79,3** |

U prijedlogu Financijskog plana ukupni rashodi za 2026. iznose 170.191.442 eura, 200.682.585 eura u 2027. godini i 168.784.101 euro u 2028. godini.

Rashodi za zaposlene u 2027. iznose 54.262.708 eura, a odnose se na bruto plaće u iznosu od 42.488.774 eura, doprinose za mirovinsko i zdravstveno osiguranje u iznosu od 7.487.635 eura i ostale rashode za zaposlene u iznosu od 4.286.299 eura. Rashodi za zaposlene u 2027. iznose 54.594.009 eura, dok 2028. godine iznose 54.263.795 eura.

Materijalni rashodi iznose 78.965.656 eura, a odnose se na naknade troškova zaposlenima u iznosu od 1.839.307 eura, rashode za materijal i energiju u iznosu od 18.120.347 eura, rashode za usluge u iznosu od 57.705.846 eura, naknade troškova osobama izvan radnog odnosa u iznosu od 148.629 eura i ostale nespomenute rashode poslovanja u iznosu od 1.151.527 eura. Materijalni rashodi u 2027. iznose 75.941.469 eura te u 2028. 67.611.266 eura.

Financijski rashodi u 2026. iznose 436.480 eura, a odnose se na kamate za primljene kredite i zajmove u iznosu od 250.000 eura i ostale financijske rashode u iznosu od 186.480 eura. Financijski rashodi u 2027. iznose  614.168, a u 2028. godini 900.888 eura.

Rashodi za donacije, kazne, naknade šteta i kapitalne pomoći u 2026. iznose 973.885 eura, od čega se najveći dio odnosi na naknade šteta pravnim i fizičkim osobama (961.563 eura). Rashodi za donacije, kazne, naknade šteta i kapitalne pomoći u 2027. iznose 1.211.251 eura te u 2028. 1.236.587 eura.

 Rashodi za nabavu nefinancijske imovine u 2026. iznose 35.552.713 eura, a čine ih:

-     rashodi za nabavu proizvedene dugotrajne imovine u iznosu od 22.435.713 eura koji se odnose na nabavu novih vlakova u iznosu od 12.526.975 eura, prijevozna sredstva u cestovnom prometu u iznosu od 55.000 eura i ulaganja u računalne programe u iznosu od 9.853.738 eura.

-      rashodi za dodatna ulaganja na nefinancijskoj imovini u iznosu od 13.117.000 eura koji se odnose na dodatna ulaganja na građevinskim objektima (7.433.000 eura), ulaganja u postojeći vozni park (5.534.000 eura) te ulaganja u nefinancijsku imovinu u iznosu od 150.000 eura.

Rashodi za nabavu nefinancijske imovine u 2027. iznose 68.321.688 eura te u 2028. 44.771.564 eura.

**UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| UKUPNI PRIHODI | 159.508.933 | 196.929.301 | 166.365.679 | 197.335.445 | 166.533.000 | 84,5 |
| UKUPNI RASHODI | 155.200.807 | 214.704.470 | 170.191.442 | 200.682.585 | 168.784.101 | 79,3 |
| **RAZLIKA - VIŠAK/MANJAK** | **4.308.126** | **-17.775.169** | **-3.825.763** | **-3.347.140** | **-2.251.101** | **21,5** |

**RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| PRIMICI OD FINANCIJSKE IMOVINE I ZADUŽIVANJA | 0 | 30.338.131 | 6.404.984 | 7.750.000 | 0 | 21,1 |
| IZDACI ZA FINANCIJSKU IMOVINU I OTPLATE ZAJMOVA | 7.009.494 | 7.012.000 | 0 | 0 | 0 |  |
| **RAZLIKA PRIMITAKA I IZDATAKA** | **-7.009.494** | **23.326.131** | **6.404.984** | **7.750.000** | **0** | **27,5** |
| PRIJENOS SREDSTAVA IZ PRETHODNE GODINE | 3.650.697 | 949.329 | 6.500.291 | 9.079.512 | 13.482.372 | 684,7 |
| PRIJENOS SREDSTAVA U SLJEDEĆU GODINU | -949.329 | -6.500.291 | -9.079.512 | -13.482.372 | -11.231.271 | 139,7 |
| **NETO FINANCIRANJE** | **-4.308.126** | **17.775.169** | **3.825.763** | **3.347.140** | **2.251.101** | **21,5** |

Planirani primici od financijske imovine i zaduživanja za 2026. godinu iznose 6.404.984 eura, u 2027. godini 7.750.000 eura, dok u 2028. godini nema planiranih primitaka iz zajmova. Navedeni primici odnose se na povlačenje sredstava iz zajmova EUROFIMA-e za obnovu lokomotiva i radionica za održavanje voznog parka.

Naime, kako bi HŽ Putnički prijevoz omogućio nesmetano odvijanje voznog reda na temelju PSO ugovora, koji je potpisan s Ministarstvom mora, prometa i infrastrukture, neophodno je osigurati potreban broj vozila za odvijanje prometa te obnoviti radionice za održavanje željezničkih vozila.

Izuzev novih vlakova, željeznička vozila stara su preko 40 godina, a radionice, koje su u funkciji više od 50 godina, nisu adekvatne za udovoljavanje potreba za održavanjem zbog čega je neophodna njihova obnova.

U razdoblju 2026. - 2028. nema planiranih izdataka za otplatu glavnice primljenih kredita i zajmova. Naime, temeljem Nagodbe o uređenju imovinsko-pravnih pitanja preostalih nakon podjele HŽ Hrvatskih Željeznica d.o.o. između Republike Hrvatske i društva HŽ Putnički prijevoz d.o.o. u svrhu podmirivanja dijela naknade za namiru koju Republika Hrvatska ima dati društvu HŽ Putnički prijevoz, Ministarstvo financija će preuzeti otplatu iznosa nedospjelih neotplaćenih kreditnih obveza Društva za četiri kreditna zaduženja, počevši od 1. siječnja 2026. godine pa do kraja otplate dok preostala zaduženja za obnovu lokomotiva i radionica jednokratno dospijevaju na naplatu 2040. godine.

Prijenos sredstava iz 2026. u 2027. godinu planiran je u iznosu od 9.079.512 euro.

**UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2024.** | **Stanje obveza na dan 30.06.2025.** |
| UKUPNE OBVEZE | 139.728.214 | 160.410.425 |
| DOSPJELE OBVEZE | 1.889.921 | 215.257 |

**POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 009 HŽ PUTNIČKI PRIJEVOZ | 162.210.301 | 221.716.470 | 170.191.442 | 200.682.585 | 168.784.101 | 76,8 |

**9000 ADMINISTRATIVNO UPRAVLJANJE I OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 9000 | 116.371.715 | 138.830.913 | 134.388.729 | 131.930.897 | 123.262.537 | 96,8 |

**Cilj:** Ojačati učinkovitost poslovanja HŽ Putničkog prijevoza kroz povećanje produktivnosti, optimizaciju rashoda poslovanja, te ulaganjima u opremanje, informatizaciju i poslovne zgrade

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Smanjenje vremena obrade dokumenta | Kroz obuku djelatnika za korištenje novog sustava očekuje se postići smanjenje vremena potrebnog za obradu dokumenata | broj sati | 3,0 | HŽPP | 1,0 | 1,0 | 1,0 |

**A900000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A900000 | 116.371.715 | 138.830.913 | 134.388.729 | 131.930.897 | 123.262.537 | 96,8 |

U sklopu ove aktivnosti planirani su rashodi neophodni za obavljanje redovne djelatnosti, a obuhvaćaju rashode za zaposlene, materijalne rashode, financijske rashode i rashode za donacije, kazne, naknade šteta i kapitalne pomoći. U 2026. godini rashodi za administraciju i upravljanje iznose 134.388.729 eura, od čega se 40,38% odnosi na rashode za zaposlene, 58,76% na materijalne rashode, 0,14% na financijske rashode te 0,72% na rashode za donacije, kazne, naknade šteta i kapitalne pomoći.

U 2027. godini udio rashoda za zaposlene iznosi 41,38%, materijalnih rashoda 57,56%, financijskih rashoda 0,14% te rashoda za donacije, kazne, naknade šteta i kapitalne pomoći 0,92%. U 2028. godini udio rashoda za zaposlene iznosi 44,02%, materijalnih rashoda 54,85%, financijskih rashoda 0,12% te rashoda za donacije, kazne, naknade šteta i kapitalne pomoći 1%. Unutar skupine materijalni rashodi najznačajniji udio odnosi se na tekuće i investicijsko održavanje građevinskih objekata, opreme i prijevoznih sredstava, nabavku licenci, rashode za računalne usluge te ostale usluge koje uključuju usluge čišćenja i čuvanja imovine.

**9001 SERVISIRANJE UNUTARNJEG DUGA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 9001 | 9.272.386 | 9.212.000 | 250.000 | 430.000 | 750.000 | 2,7 |

**Cilj:** Pravovremena otplata dospijeća obveza po zaduživanju

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Održivost duga | Uredno servisiranje obveza po zaduživanju | % | 100,0 | HŽPP | 100,0 | 100,0 | 100,0 |

**A900001 ZAJMOVI OD TUZEMNIH BANAKA I OSTALIH FINANCIJSKIH INSTITUCIJA U JAVNOM SEKTORU I IZVAN JAVNOG SEKTORA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| A900001 | 9.272.386 | 9.212.000 | 250.000 | 430.000 | 750.000 | 2,7 |

Rashodi i izdaci po ovoj osnovi odnose se na kamate te otplatu glavnice primljenih kredita i zajmova vezanih uz nabavu novih motornih vlakova, investicije u postojeći vozni park i radionice za održavanje željezničkih vozila.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Izvršenje obveza prema ugovornim rokovima | Pravovremeno izvršenje ugovornih obveza | % | 100,0 | HŽPP | 100,0 | 100,0 | 100,0 |

**9002 PROGRAM ULAGANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| 9002 | 36.566.200 | 73.673.557 | 35.552.713 | 68.321.688 | 44.771.564 | 48,3 |

**Cilj:** Povećati kvalitetu prijevozne usluge

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Smanjenje broja reklamacija | Kvalitetnija prijevozna usluga rezultirat će smanjenjem broja reklamacija korisnika prijevoza | Broj reklamacija | 7500,0 | HŽPP | 7300,0 | 7100,0 | 6800,0 |

**K900000 NABAVA NOVIH PRIJEVOZNIH SREDSTAVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K900000 | 32.490.960 | 68.660.023 | 12.581.975 | 53.442.688 | 30.993.504 | 18,3 |

U 2026. planiran je odljev sredstava u iznosu od 12.581.975 eura. Od toga se 7.668.123 eura odnosi na isporuku novog elektrodizelskog motornog vlaka koji će se koristiti na relaciji Zagreb-Split, 3.130.369 eura za završetak projekta isporuke 7 dizel-motornih vlakova, 1.728.483 eura za završetak projekta nabave baterijskog i elektrobaterijskog vlaka te 6 punionica te 55.000 eura za prijevozna sredstva u cestovnom prometu.

Planirani odljev sredstava u 2027. za 7 elektrodizelskih motornih vlakova iznosi 53.382.688 eura, dok je u 2028. planirano 30.993.504 eura za 4 baterijska i 2 elektrobaterijska vlaka.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Broj putnika | Pružanje kvalitetne usluge dovest će do povećanja broja putnika u odnosu na ostale oblike prijevoza na području RH | Broj putnika u tisućama | 20500,0 | HŽPP | 27389,0 | 29808,0 | 32670,0 |
| Broj novih vlakova | Zamjena voznog parka prosječne starosti preko 40 godina novim motornim vlakovima | Broj vlakova | 57,0 | HŽPP | 63,0 | 68,0 | 76,0 |

**K900001 INVESTICIJE U PRIJEVOZNE KAPACITETE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K900001 | 2.351.945 | 429.000 | 5.534.000 | 1.130.000 | 3.390.000 | 1290,0 |

U 2026. planirana ulaganja u postojeći vozni park iznose 5.534.000 eura. Projekcija za 2027. iznosi 1.130.000 eura, a za 2028. 3.390.000 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Broj kvarova voznog parka | Smanjenje broja kvarova voznog parka dovest će do podizanja razine pouzdanosti voznog parka | Broj kvarova | 515,0 | HŽPP | 400,0 | 390,0 | 390,0 |

**K900002 INVESTICIJE ZA INFORMATIZACIJU SUSTAVA I GRAĐEVINSKE OBJEKTE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2024.** | **Plan 2025.** | **Plan 2026.** | **Plan 2027.** | **Plan 2028.** | **Indeks 2026./2025.** |
| K900002 | 1.723.295 | 4.584.534 | 17.436.738 | 13.749.000 | 10.388.060 | 380,3 |

U 2026. planirana ulaganja u informatizaciju sustava iznose 9.853.738 eura, ulaganja na građevinskim objektima 7.433.000 eura, a 150.000 eura iznose ulaganja za ostalu nefinancijsku imovinu. Projekcija za 2027. uključuje 1.385.000 eura za informatizaciju sustava, 11.440.000 za građevinske objekte i 924.000 eura za ostalu nefinancijsku imovinu, a za 2028. 2.698.060 eura za informatizaciju i 7.690.000 eura za građevinske objekte.

Najznačajniji projekti programa informatizacije sustava su nadogradnja informatičkog i prodajnog sustava te modernizacija vlakova s informatičkim sustavom koji se financiraju iz Nacionalnog plana oporavka i otpornosti (NPOO) te se sufinanciraju iz EIB zajma. Iz NPOO-a se planira financiranje u iznosu od 5.080.060 eura u 2026. dok se iz EIB-a planira 863.678 eura.

Ulaganja na građevinskim objektima uključuju izradu dokumentacije za Tehničko-logistički centar Zagreb, što se planira financirati iz zajma Europske investicijske banke.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2026.** | **Ciljana vrijednost za 2027.** | **Ciljana vrijednost za 2028.** |
| Broj vozila sa ugrađenim GPS sustavom | Modernizacija vlakova uvođenjem GPS sustava | Broj vozila | 77,0 | HŽPP | 187,0 | 192,0 | 200,0 |